2016年江嘉敏同無綫電視簽約拍劇，頭一個作品係2017年2月首播嘅《親親我好媽》。雖然佢喺呢套劇嘅演出畀觀眾讚，不過因為佢簽咗無綫後都客串對手viutv處境劇《三一如三》一個單元，激嬲咗無綫，所以被禁出席《親親我好媽》嘅宣傳活動，直到5月先至「解凍」，有得出席《不懂撒嬌的女人》宣傳活動，重頂埋傷咗嘅鄧佩儀拍台慶劇《誇世代》。